**ELŐTERJESZTÉS**

**Körmend város Önkormányzata Képviselő-testülete 2014. augusztus 28-i ülésére**

**Tárgy:** *Körmendi Kulturális Központ, Múzeum és Színház, valamint Körmend város Gondnoksága alapító okiratának módosítása*

Tisztelt Képviselő-testület!

A Körmendi Kulturális Központ, Múzeum és Színház alapító okiratának módosítása két okból szükséges:

* egyrészt az intézmény telephelyeinek sorát bővíteni kell a csónakkikötő épületével, mivel azt a Testület korábbi döntése okán már a Művelődési ház üzemelteti
* másrészt szintén az intézmény telephelyeinek számát kell növelni a Batthyany Örökségközponttal, amelynek kialakítása a kiemelt projekt révén elkezdődött

Körmend város Gondnoksága alapító okiratának módosítása avégett szükséges, mert a csónakkikötő üzemeltetése és ehhez kapcsolódó szolgáltatás nyújtása az intézmény feladatköréből átkerült a Művelődési központ feladatkörébe.

**HATÁROZATI JAVASLAT**

1. Körmend Város Önkormányzata Képviselő-testülete megismerte a Körmendi Kulturális Központ, Múzeum és Színház alapító okiratát módosító okiratot, és azt jóváhagyja.
2. Körmend Város Önkormányzata Képviselő-testülete megismerte a Körmendi Kulturális Központ, Múzeum és Színház egységes szerkezetű alapító okiratát, és azt jóváhagyja.
3. Körmend Város Önkormányzata Képviselő-testülete megismerte Körmend város Gondnoksága alapító okiratát módosító okiratot, és azt jóváhagyja.
4. Körmend Város Önkormányzata Képviselő-testülete megismerte Körmend város Gondnoksága egységes szerkezetű alapító okiratát, és azt jóváhagyja.

Felelős: jegyző MÁK előtti eljárásért

Határidő: 60 nap az eljárás befejezésére

**Bebes István**

**polgármester**